Arteria vertebralis thrombosis egy 7 éves gyermekben
Authors: Viczei Alexandra , Lapis István , Brzózka Ádám Marián , Szeifert György 
Published: November 2021

Összefoglaló. Az agyi érrendszer elzáródásos panaszai elsősorban
felnőttkorban jelentkeznek, nem ritkák azonban gyermekek esetében sem. A
gyermekkori stroke gyakorisága 2,5/1 000 000 fő; ilyenkor általában az arteria
carotis interna vagy az arteria cerebri media érintett. Az ischaemiás stroke-ok
25%-a a hátsó keringési rendszer területén keletkezik. Az arteria vertebralis
extracranialis szakaszának stenosisa 18%-ban a jobb oldalon, 22,3%-ban a bal
oldalon észlelhető. Esetünkben egy 7 éves kisfiú kórtörténetét mutatjuk be, aki
facialis paresis, súlyosbodó ataxia és somnolentia tüneteivel került egy megyei
kórház gyermek intenzív osztályára. A készült kontrasztos koponya angiográfiás
MR-vizsgálaton akut ischaemiás elváltozások voltak láthatók, valamint sejteni
lehetett, hogy a bal oldali arteria vertebralis gracilisabb; a hypoplasia
azonban csak a beteg egyetemi centrumba kerülése után, az ott elvégzett, a nyaki
erekre is kiterjedő TOF - (time of flight) angiográfia és nyaki ultrahang
készítését követően bizonyosodott be. A beállított gyógyszeres kezelések
hatására az ischaemiát okozó artériás thrombus feloldódott, majd megkezdődött a
rehabilitáció folyamata, melynek során a beteg állapota nagymértékben javult. A
gyermek kórházba kerülése előtt hónapokkal észlelt, magatartás- és figyelembeli
zavarainak romlása felveti a már korábban bekövetkező átmeneti ischaemiás
periódusok lehetőségét is. A hátsó keringési rendszert érintő stroke-ok
etiológiája változó, többször kerültek már leírásra különböző háttérrel.
Esetünkben a fejlődési rendellenesség – ’bow hunter’ szindróma tűnik a
legvalószínűbbnek. A készült dinamikus nyaki ultrahangvizsgálat is erre utaló
eredményt adott. Időintervallumon belül szóba jöhet az arteria vertebralis
thrombosis kezelése endovascularis módszerek segítségével is. Ennek
kivitelezhetősége érdekében azonban fontos a mielőbbi pontos diagnózis
felállítása a megfelelő képalkotó vizsgálatok segítségével és a betegnek a
kezelésére felkészült centrumba juttatása. Orv Hetil. 2021; 162(47):
1902–1907.

Summary. Cerebrovascular obstruction primarily affects adults, but
it is not uncommon in children either. The incidence of childhood stroke is
2.5/1 000 000 population, usually affecting the internal carotid artery or the
middle cerebral artery. The posterior circulatory system is involved in 25% of
ischemic strokes. Stenosis of the extracranial section of the vertebral artery
is demonstrated in 18% on the right side and 22.3% on the left side. We present
the case history of a 7-year-old boy who was admitted to the pediatric intensive
care unit of a county hospital with symptoms of facial palsy, progrediating
ataxia and somnolence. Contrast-enhanced angiographic MR images of the skull
revealed acute ischemic lesions and suggested stenosis of the left vertebral
artery, then it was confirmed by TOF (time of flight) angiography of vessels of
the neck and cervical ultrasound examination. The arterial thrombus causing
ischaemia was eliminated by drug treatment and the rehabilitation process could
be started. The patient’s condition improved considerably following that.
Deterioration in behavioral and attentional problems of the patient, which had
been realised months prior to hospitalisation, raises the possibility of earlier
ischemic periods. The etiology of strokes affecting the posterior circulatory
system has been described with different backgrounds. In the presented case, a
developmental disorder – bow hunter’s syndrome seems to be the most likely one.
The result of dynamic cervical ultrasound examination also supported this
theory. Treatment of vertebral artery thrombosis with endovascular methods may
also be considered within a time interval. However, to make it feasible, it is
important to establish an accurate diagnosis as soon as possible by appropriate
imaging studies, and to transfer the patient to a specialised center. Orv Hetil.
2021; 162(47): 1902–1907.